ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για τις μπανάνες

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

Α. επιβεβαιώνοντας το ψήφισμά της για τις μπανάνες που εγκρίθηκε κατά την 22η σύνοδο που πραγματοποιήθηκε στο Windhoek (Ναμίμπια) από τις 18 έως τις 22 Μαρτίου 1996,

Β. υπενθυμίζοντας τα ψηφίσματα που εγκρίθηκαν επί του θέματος κατά την 63η Σύνοδο του Συμβουλίου Υπουργών ΑΚΕ που πραγματοποιήθηκε στην Apia (Δυτική Σαμόα) από τις 24 έως τις 26 Ιουνίου 1996,

Γ. τονίζοντας εκ νέου τη σημασία των εξαγωγών μπανανών ΑΚΕ για τις οικονομίες των ενδιαφερομένων χωρών και τη συμβολή των σχετικών εσόδων στην κοινωνικο-οικονομική τους ανάπτυξη,

Δ. έχοντας υπόψη ότι μία διατάραξη του εμπορίου θα μπορούσε να προκαλέσει την κατάρρευση μερικών οικονομιών, με καταστροφικές συνέπειες για την κοινωνικο-οικονομική ανάπτυξη και την πολιτική σταθερότητα,

Ε. υπενθυμίζοντας τους στόχους της Σύμβασης ΑΚΕ-ΕΚ για τη βελτίωση του εμπορίου ΑΚΕ με την ΕΕ, και ιδίως τη δέσμευση του Πρωτοκόλλου 5 για τις μπανάνες, συμπεριλαμβανομένου του Παραρτήματος LXXIV της 4ης Σύμβασης Λομέ, για την προστασία της πρόσβασης των παραγωγών ΑΚΕ στις παραδοσιακές τους αγορές και τη βελτίωση των συνθηκών υπό τις οποίες τα φρούτα ΑΚΕ παράγονται και προωθούνται στο εμπόριο στην Ένωση,

ΣΤ. παρατηρώντας ότι το καθεστώς μπανάνας ΕΕ που θεσπίσθηκε με τον Κανονισμό (ΕΚ) αριθ. 404/93 προβλέπει την εξασφάλιση ότι η δέσμευση της ΕΕ προς τις χώρες - παραγωγούς μπανανών ΑΚΕ θα γίνει πλήρως σεβαστή στα πλαίσια της Κοινής Οργάνωσης Αγοράς (ΚΟΑ) για τις μπανάνες,

Ζ. γνωρίζοντας τη δεδηλωμένη δέσμευση της ΕΕ για το καθεστώς και τις προτεινόμενες τροποποιήσεις επί των οποίων εκφράστηκε η ομάδα ΑΚΕ,

Η. ανησυχώντας έντονα για τις προτάσεις της Επιτροπής όσον αφορά τη μεταρρύθμιση της ΚΟΑ μπανανών και τους κινδύνους αποσταθεροποίησης της αγοράς που ενέχουν,

Θ. έχοντας υπόψη ότι η υπερ-προμήθεια της κοινοτικής αγοράς μπανανών, που ήταν ήδη ανησυχητική πέρυσι, επιδεινώθηκε περαιτέρω κατά το πρώτο εξάμηνο του 1996, με αποτέλεσμα τη θεαματική κατάρρευση των τιμών,

Ι. αποδοκιμάζοντας σχετικά την απόφαση της Επιτροπής να παρατείνει και για το 1996 την αύξηση της δασμολογικής ποσόστωσης 353 000 επιπλέον τόνων από τη ζώνη του δολαρίου, και εκφράζοντας τη λύπη της για το γεγονός ότι η εν λόγω απόφαση ελήφθη χωρίς οιαδήποτε διαβούλευση με τους εταίρους ΑΚΕ της Ένωσης,

ΙΑ. έχοντας υπόψη ότι εξακολουθούν να διαπιστώνονται απάτες όσον αφορά τις πραγματικές ποσότητες μπανανών που εισάγονται στην Ευρώπη,

ΙΒ. παρατηρώντας με ανησυχία ότι διατηρήθηκε αμετάβλητη η μέγιστη ποσότητα εξαγωγών μπανανών ΑΚΕ στην Ένωση, ενώ οι εξαγωγές της Λατινικής Αμερικής επετράπη να αυξηθούν με την αύξηση των δασμολογικών ποσοστώσεων, ακόμη και εις βάρος των τιμών στην αγορά,

ΙΓ. ανησυχώντας για το γεγονός ότι οι ΗΠΑ, η Γουατεμάλα, η Ονδούρα, το Μεξικό και το Εκουαντόρ κατέθεσαν αγωγή στην ΠΟΕ κατά του καθεστώτος μπανανών της ΕΕ και ζήτησαν τη σύγκληση Ομάδας Διαιτησίας Διαμάχης προς εξέταση της συμβατότητας του καθεστώτος με τους διεθνείς εμπορικούς κανόνες,

ΙΔ. ανησυχώντας επίσης για το γεγονός ότι η επιλεγείσα Ομάδα δεν περιέχει κανέναν εκπρόσωπο αναπτυσσόμενης χώρας και μπορεί να θεωρηθεί κάπως προκατειλημμένη κατά των χωρών ΑΚΕ,

ΙΕ. παρατηρώντας ότι δεν επετράπη στις χώρες ΑΚΕ η πλήρη συμμετοχή στις διαδικασίες της Ομάδας με αποτέλεσμα να μην μπορέσουν να υπερασπισθούν πλήρως τα συμφέροντά τους,

ΙΣΤ. παρατηρώντας τη δέσμευση της ΕΕ για την υπεράσπιση του Καθεστώτος στην ΠΟΕ και την υποστήριξη που παρείχε για τη συμμετοχή των χωρών ΑΚΕ στις εργασίες της Ομάδας,

ΙΖ. ανησυχώντας για το γεγονός ότι δεν ελήφθη απόφαση επί του αιτήματος των χωρών ΑΚΕ να θεωρηθεί η ειδική περίπτωση της Σομαλίας ως περίπτωση ανωτέρας βίας παρά τα σοβαρά δεινά που προκύπτουν από τη συνεχιζόμενη αναταραχή που επηρέασε αρνητικά τη βιομηχανία της χώρας αυτής,

1. καλεί το Συμβούλιο και την Ευρωπαϊκή Ένωση

- να εξασφαλίσουν ότι η Κοινότητα θα εκπληρώσει την υποχρέωσή της προς τις χώρες ΑΚΕ και θα σεβασθεί τη δέσμευση του Πρωτοκόλλου 5 και του Παραρτήματος LXXIV της 4ης Σύμβασης Λομέ 7

- να λάβουν πλήρως υπόψη τη θέση των χωρών ΑΚΕ σχετικά με την τροποποίηση του Κανονισμού 404/93, ιδίως όσον αφορά:

- τη δυνατότητα μεταφοράς των ποσοτήτων που δεν καλύφθηκαν 7

- τη διάταξη ανωτέρας βίας 7

- την εξαίρεση από τις απαιτήσεις της άδειας «δολαρίου» για τις μη παραδοσιακές ποσότητες 7

- την ειδική κατάσταση των Windward Islands 7

- τη χορήγηση ειδικής ποσόστωσης στη Γκάνα 7 και

- την εξασφάλιση ότι κάθε τροποποίηση του καθεστώτος μπανανών δε θα μειώσει τα πλεονεκτήματα που έχει εγγυηθεί η ΕΕ στις χώρες ΑΚΕ στην αγορά της 7

2. ζητεί να συνεχισθούν και κατά τα προσεχή έτη οι εγγυήσεις που έχουν δοθεί στους παραγωγούς μπανανών των χωρών ΑΚΕ και της Ένωσης από το κοινοτικό καθεστώς υπό τη σημερινή μορφή του 7

3. εκφράζει τις σοβαρότατες επιφυλάξεις της όσον αφορά την τελευταία δέσμη προτάσεων της Επιτροπής για την προσαρμογή της ΚΟΑ 7

4. παροτρύνει, ιδιαίτερα, να διατηρηθούν σε 30 % οι άδειες εισαγωγής που προορίζονται σε παραγωγούς της Ένωσης και παραδοσιακούς προμηθευτές ΑΚΕ 7

5. θεωρεί ότι η πρόσθετη δασμολογική ποσόστωση των 353 000 τόνων που χορηγήθηκε κατά τη διεύρυνση της Ένωσης αποτελεί προφανή υπερεκτίμηση, και παροτρύνει την Επιτροπή να την περιορίσει 7

6. καλεί την Επιτροπή να αναβάλει πάραυτα την υλοποίηση της απόφασής της με την οποία επιτρέπεται και για το 1996 η αύξηση κατά 353 000 τόνους της δασμολογικής ποσόστωσης, ούτως ώστε να διασαφηνιστεί η κατάσταση στην κοινοτική αγορά μπανανών 7

7. παροτρύνει την Επιτροπή:

i) να παραμείνει ακλόνητη κατά την εκ μέρους της υπεράσπιση του καθεστώτος μπανανών ενώπιον της ΠΟΕ κατά των ΗΠΑ και των άλλων εναγόντων από την Λατινική Αμερική 7

ii) να εξετάσει το αίτημα των χωρών ΑΚΕ να θεωρηθεί η ειδική περίπτωση της Σομαλίας ως περίπτωση ανωτέρας βίας, προκειμένου να ελαφρυνθούν τα δεινά που αντιμετωπίζουν οι φτωχοί γεωργοί της χώρας αυτής 7

8. παροτρύνει την ομάδα ΑΚΕ να συμμετάσχει πλήρως στην ΠΟΕ, προκειμένου να βελτιώσει την αναγνώριση και κατανόηση των ειδικών προβλημάτων και ανησυχιών των χωρών ΑΚΕ 7

9. καλεί τα κράτη μέλη και την Επιτροπή να εντείνουν τους τελωνειακούς ελέγχους όσον αφορά τις ποσότητες μπανανών που εισάγονται στην Κοινότητα, να δώσουν τέλος στις παράνομες εισαγωγές και να εντείνουν τις έρευνες για τις περιπτώσεις απάτης εις βάρος του κοινοτικού προϋπολογισμού τις οποίες προκάλεσαν τέτοιες εισαγωγές 7

10. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή και στα κράτη που έχουν υπογράψει τη Σύμβαση Λομέ.